armvectores/hy_wikipedia_2023 huggingface dataset:
Այք Թըրներ

Այք Ուիստեր Թըրներ (անգլ. ՝ Ike Wister Turner; նոյեմբերի 5, 1931, Քլարկսդեիլ, Միսիսիպի, ԱՄՆ - Դեկտեմբերի 12, 2007, Սան Մարկոս, Կալիֆորնիա, ԱՄՆ) — Ամերիկացի ռիթմ ընդ բլյուզ երաժիշտ և պրոդյուսեր, Ռոքնռոլի հիմնադիրներից մեկը։


== Կենսագրություն ==
Այք Թըրները ծնվել է 1931 թվականի նոյեմբերի 5-ին ԱՄՆ Միսիսիպի նահանգի Քլարկսդեյլ քաղաքում։ Տասը տարեկանում աշխատանքի է ընդունվել ռադիոկայանում, որտեղ հետաքրքրվել է 1940-ականների երաժշտությամբ։ Այքի սիրելի կատարողներն էին Էլմոր Ջեյմսը, Չարլի Բուքերը, Սոնի Բոյ Ուիլյամսոնը, Հաուլին Վուլֆը, Լիթլ Ուոլթերը և Մադի Ուոթերսը։ Իր հետաքրքրության արդյունքում նա ստեղծել է «R&B» դպրոցական խումբ, որը ցավոք հայտնության չի արժանացել։
1950 թվականին Այք Թերները խնդրել է ուղեկցել Սոնի Բոյ Ուիլյամսոնին երաժշտական ​​հյուրախաղերի ժամանակ։ Միևնույն ժամանակ Փինետոպ Պերկինսը ուշադրություն է հրավիրել նրա վրա և ցույց է տալիս բուգի-վուգի ոճի հիմքը։ Դաշնամուրին տիրապետելով՝ Այք Թերները հավաքել է «Ռիթմի արքաները» անսամբլը։ 1951 թվականին ձայնագրված «Rocket 88» երգը շատ քննադատների կողմից համարվել է առաջին ռոքնռոլ ​​երգը։
1956 թվականին խմբին միացել է Աննա Մեյ Բալոքը, որը հետագայում դարձել է խմբի գլխավոր վոկալիստը և Այքի կինը, որն ավելի հայտնի է որպես Թինա Թերներ։ «The Kings of Rhythm» անսամբլը վերածվեց «Ike & Tina Turner ռեվյուի»՝ ընտանեկան դուետի, որը դարձել է խոշոր կոմերցիոն հաջողություն։ Իրենց համագործակցության ընթացքում Այքը և Թինան ձայնագրել են մոտ 20 ալբոմ՝ թողարկելով այնպիսի հիթեր, ինչպիսիք են՝ «River Deep - Mountain High», «Proud Mary», «Nutbush City Limits», «I Want to Take You Higher», «I Idolize You», «Poor Fool», «Tra La La La La», «A Fool in Love», «It’s Gonna Work out Fine» և այլն։
1976 թվականին ստեղծագործական դուետը բաժանվել է, իսկ 1978 թվականին բաժանվել են՝  Թինան ու Այքը։ Երաժիշտը սոլո կարիեր է սկսել, սակայն նրա ձայնագրած երգերն այլևս չեն ստացել նախկին ճանաչումը։ Նա սկսել է թմրանյութեր օգտագործել, ոստիկանների հետ անախորժությունների մեջ է ընկել և հայտնվել բանտում։
Ազատվելուց հետո Այքը փորձել է հրաժարվել թմրանյութերից և նորից զբաղվել երաժշտությամբ։ Նա վերակազմավորել է «Ռիթմի արքաները» և 2001 թվականին թողարկել է «Here and Now» ալբոմը, որը առաջադրվել է «Գրեմմի» մրցանակի։ Նրա հաջորդ ալբոմը՝ «Risin with the Blues»-ը, թողարկվել է 2006 թվականի սեպտեմբերի 12-ին և կրկին առաջադրվել է Գրեմմիի ավանդական բլյուզ ալբոմ անվանակարգում 2007 թվականին։2007 թվականի դեկտեմբերի 12-ին երաժիշտը մահացել է։ Փորձագետները որպես մահվան պաշտոնական վարկած հայտարարել են թմրամիջոցների գերդոզավորումը։


== Դիսկոգրաֆիա ==
1951 — Rocket 88
1969 — A Black Man's Soul
1972 — Strange Fruit
1973 - Bad Dreams
1994 — I'm Blue
1996 — My Blues Country
2001 — Here and Now (անգլ.)
2007 — Rising with the BluesԱյք և Թինա Թըրներ
Հիմնական հոդված՝ Այք և Թինա Թըրներ դիսկոգրաֆիա


== Հղումներ ==
Ike Turner’s Homepage on the internet
Obituary (14 December 2007) at timesonline.co.uk
Ike Turner Tribute at BET.com
Turner’s Entry on the St. Louis Walk of Fame
Ike Turner Article — by Dr. Frank Hoffmann


== Ծանոթագրություններ ==
Գուրգեն Մելիքյան (այլ կիրառումներ)

Գուրգեն Մելիքյան անուն-ազգանունը կարող է վերաբերել՝

Գուրգեն Մովսեսի Մելիքյան (1918-1943), մանկավարժ, Երկրորդ համաշխարհային պատերազմի մասնակից։
Գուրգեն Վրեժի Մելիքյան (1936), ԵՊՀ Արևելագիտության ֆակուլտետի դեկան, գնդապետ, լեզվաբան, արևելագետ, հասարակական գործիչ։


== Ծանոթագրություններ ==
Լուկաինենա դե լաս Տոռես

Լուկաինենա դե լաս Տոռես (իսպ.՝ Lucainena de las Torres), մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Տարածքը կազմում է 123 կմ2։ Բնակչությունը`671 մարդ (2010 թվականի տվյալներով)։ Պրովինցիայի վարչական կենտրոնից գտնվում է 53  կմ հեռավորության վրա։


== Ժողովրդագրություն ==


== Արտաքին հղումներ ==
María Archived 2006-08-19 at the Wayback Machine.
María Archived 2005-12-21 at Archive.is
Página de María Archived 2006-09-04 at the Wayback Machine.
Դերենիկ Դանիելյան

Դերենիկ Մկրտչի Դանիելյան (մարտի 4, 1912(1912-03-04), Քանաքեռ, Երևանի գավառ, Երևանի նահանգ, Կովկասի փոխարքայություն, Ռուսական կայսրություն - օգոստոսի 27, 1994(1994-08-27), Երևան, Հայաստան), հայ քանդակագործ, ՀԽՍՀ վաստակավոր նկարիչ (1967)։


== Կենսագրություն ==
Սովորել է Մոսկվայի Պլեխանովի անվան պլանային ինստիտուտում։ 1940 թվականից մասնակցել է ցուցահանդեսների։
1950-ականներին նա 6 տարի ապրել և ստեղծագործել է Սոչիում, ուր հրավիրվել էր անելու Մաքսիմ Գորկու դիմաքանդակը։
1969-1972 թվականների ընթացքում քանդակագործը մի քանի անգամ այցելում է Լատինական Ամերիկա։ Այնտեղ նա ստեղծել է Լատինամերիկյան զինվորական և պետական գործիչ, Ամերիկայի իսպանական գաղութների անկախության պայքարի ղեկավար Սիմոն Բոլիվարի կիսանդրին։


== Ստեղծագործություններ ==
Ստեղծագործել է մոնումենտալ-դեկորատիվ քանդակագործության, կիրառական արվեստի, հաստոցային դիմաքանդակի բնագավառներում։
Գործերից են՝ 

«Ստանիսլավսկու դիմաքանդակ»
«Արա Սարգսյանի դիմաքանդակը» (1947), արձանիկ, բրոնզ (Արա Սարգսյանի և Հակոբ Կոջոյանի տուն-թանգարան)
«Ուսանողուհու դիմաքանդակ» (1962), թրծակավ, (Ջերմուկի պատկերասրահ (Հայաստանի ազգային պատկերասրահի մասնաճյուղ)) 
«Արև, օդ և ջուր» (1962), դրվագված պղինձ, Բաքու
«Նաիրուհին» (1968)
«Մարինե» (1973)
«Քարտաշի դիմաքանդակ» (1975)
«Մեդեա Աբրահամյան»
«Ռուբեն Ահարոնյանի դիմաքանդակը» (1975)
«Հին Կասկադի ջրվեժի խճանկարը», ձեռագործ սալիկներ 
Զարդաքանդակել է Երևանի օպերայի և բալետի թատրոնի 3 որմնամույթերի խոյակները
«Ավետիք Իսահակյանի կիսանդրին» 
«Ադամ ու Եվա» 
«Սիմոն Բոլիվարի կիսանդրին» 
«Կոմիտասի քանդակներ» 
«Ռիգացի կնոջ դիմաքանդակը» 
«Շիրազի դիմաքանդակը» Դեկորատիվ քանդակագործության մեջ զարգացրել է անիմալիստական ժանրը։

«Կարապներ», 1962, Բաքու
«Արագիլներ», 1964, դրվագված ալյումին, Դիլիջանի լիճ Դիլիջան


== Թանգարան ==
2016 թ. քանդակագործի ընտանիքը վերանորոգել է Դանիելյանի արվեստանոցը՝ վերածելով այն ոչ ավանդական թանգարանի։ Թանգարանը տեղակայված է Երևանում՝ Կիևյան 24 հասցեում։


== Պատկերասրահ ==

		
		


== Ծանոթագրություններ ==
Մարգուսի

Մարգուսի (ռուս.՝ Маргусы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրաչինցի

Դրաչինցի (ուկրաիներեն՝ Драчинці), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Դրաչինցի գյուղում բնակվում էր 2 324 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանրէների փոփոխականություն

Մանրէների փոփոխականություն, միկրոօրգանիզմների մորֆոլոգիական, ֆիզիոլոգիա-կենսաքիմիական և այլ հատկությունների փոփոխությունը աճման և զարգացման պրոցեսներում։ Կենդանական աշխարհի հիմնական հատկանիշներից մեկն է, որոշվում է ժառանգական գործոններով՝ արտաքին միջավայրի ազդեցության տակ։ Նպատակադրված ներգործելով (ֆիզիկական, քիմիական, կենսաբանական և այլ մեթոդներով) ժառանգական գործոնների վրա, փոխում են մանրէների ախտածին հատկությունները և փոփոխված մանրէներն օգտագործում զանազան վարակիչ հիվանդությունների կանխարգելման համար։ Այժմ գոյություն ունեն բազմաթիվ կենդանի (ավիրուլենտ) պատվաստանյութեր (հակածաղկային, հակակարմրուկային), որոնց մեծ մասն օժտված է համաճարակաբանական բարձր արդյունավետությամբ։ Այն լայնորեն կիրառվում է նաև գյուղատնտեսական կուլտուրաների բերքատվությունը բարձրացնելու նպատակով, անտիբիոտիկների արտադրության մեջ։
Գայնարճա

Գայնարճա, գետակ Եփրատի ավազանում, հոսում է Մալաթիայի շրջանով։


== Ծանոթագրություններ ==
(5365) Ֆիեվեզ

(5365) Ֆիեվեզ (անգլ.՝ Fievez), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 7-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,219491 ա. մ., առավելագույնը մոտենում է 2,0079 ա. մ. հեռավորության վրա և հեռանում 2,4311 ա. մ.։ Արեգակի շուրջ մեկ ամբողջական պտույտ է կատարում 1207,75 երկրային օրվա ընթացքում, իր ուղեծրով շարժվելով միջինում 0,298074 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5365) Ֆիեվեզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆագոլա

Ֆագոլա, գյուղ Արևմտյան Հայաստանում՝ Հայոց Միջագետքում Եդեսիայի շրջանում, Եդեսիա (Ուռհա) քաղաքից մոտ 30 կմ հյուսիս։ Նշանակված է Հենրի Լինչի քարտեզում:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն, Հատոր 5, Ցուցակ 1, Էջ 510.


== Տես նաև ==
Ուրֆայի գավառ
Մանյատին

Մանյատին (ուկրաիներեն՝ Манятин), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Մանյատին գյուղում բնակվում էր 520 մարդ։ Բնակավայրը զբաղեցնում է 1,91 կմ² տարածք։ Բնակչության խտությունը կազմում էր 272,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիեննական դասական դպրոց

Վիեննական Դասական դպրոց, Ավստրիայի Վիեննա քաղաքում ձևավորված եվրոպալկան դասական երաժշտության ուղղություն։ 18-րդ դարում մի շարք երկրներում (Իտալիա, Գերմանիա, Ավստրիա, Ֆրանսիա ևն.) տեղի է ունենում գործիքային երաժշտության նոր ժանրերի ու ձևերի կազմակերպում, որն իր գագաթնակետին է հասնում Վիեննական դասական դպրոցի ներկայացուցիչներ Յոզեֆ Հայդնի, Մոցարտի, Բեթհովենի (ի դեպ Բեթհովենը եղել է դասական դպրոցի վերջին ներկայացուցիչը) ստեղծագործությունների մեջ։
Վիեննան համարվում էր 18-րդ դարի բազմազգ մայրաքաղաք, ուր հավաքվում էին տարբեր ազգերի ժողովրդական երաժիշտներ, որոնք հաճախ միավորվելով կազմում էին անսամբլներ։ Կոմպոզիտորները ծառայում էին ֆեոդալ իշխանների պալատներում, կոմպոզիտորներից շատերը ժողովրդի հետ շփվում էին եկեղեցու միջոցով։ Ստեղծվում էին նաև հանրային-համերգային օջախներ, որոնց հետևանքով ավելանում են նվագախմբային կապելլաները, անսամբլային և մենակատարային համերգների քանակը։
Եթե մի ժամանակ իշխող խոշոր ժանրեր էին Օրատորիան, մեսսան և օպերան, ապա այդ ժամանակ օպերայի կողքին մեծ նշանակություն է ձեռք բերում 
Սիմֆոնիան։ Պոլիֆոնիկ ֆակտուրայի կողքին կարևորվում է Հոմոֆոն-հարմոնիկ ֆակտուրան։
Պյուի դյու Լակ

Պյուի դյու Լակ (ֆր.՝ Puy-du-Lac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Տոննե Բուտոն կանտոնի կազմի մեջ։ Հանդիսանում է Սեն ժան դ՛Անժելի շրջանը։
Համայնքի INSEE կոդ՝ 17292։


== Բնակչություն ==
Համայնքի բնակչությունը 2010 թվականին կազմում էր 419 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պյուի դյու Լակի վիճակագրության ազգային ինստիտուտ (ֆր.)
Ստարայա Չերտորիյա

Ստարայա Չերտորիյա (ուկրաիներեն՝ Стара Чортория), գյուղ Ուկրաինայի Ժիտոմիրի մարզի Լյուբարսկի շրջանում։ Հիմնադրվել է 1449 թվականին։
2001 թվականի տվյալներով Ստարայա Չերտորիյա գյուղում բնակվում էր 1 398 մարդ։ Բնակավայրը զբաղեցնում է 24183 կմ² տարածք։ Բնակչության խտությունը կազմում էր 57,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիմ Նամ Ջու

Կիմ Նամ-ջու (անգլ.՝ Kim Nam-joo, ապրիլի 15, 1995(1995-04-15), Սեուլ, Հարավային Կորեա), առավել հայտնի է Նամջու անվամբ, հարավկորեացի երգչուհի, երգահան և դերասանուհի։ Հանդիսանում է հարավկորեական Apink գըրլ բենդի անդամ։


== Վաղ կյանք ==
Ծնվել է 1995 թվականի ապրիլի 15-ին Հարավային Կորեայի Սեուլ մայրաքաղաքում։ Սովորել է Սեուլի կատարողական արվեստների դպրոցում Apink խմբի այլ անդամներ Սոն Նա-Յունի, Օ Հա Յոնի և խմբի նախկին անդամ Հոն Յու Կյոնի հետ միասին, ավարտել է 2014 թվականի փետրվարին։ 2015 թվականին սովորել է Սոնգյունգվան համալսարանի կատարողական արվեստների ֆակուլտետում։


== Կարիերա ==


=== Նախադեբյուտ ===
Apink խմբում դեբյուտ կատարելուց առաջ, նա 2007 թվականին, 13 տարեկան հասակում, գովազդային հոլովակներում էր նկարահանվում։


=== 2011. Apink ===

Կիմը միացել է CUBE Entertainment լեյբլին 2010 թվականի Cube Party-ի ժամանակ և եղել է այն վերջին անդամներից մեկը, որը հաստատվել է որպես Apink-ի մի մաս։ Նա խմբի հետ դեբյուտ է կատարել Mnet հեռուստաալիքի M! Countdown շոուի ժամանակ, կատարելով «Mollayo» և «Wishlist» երգերը, որոնք ներառված են խմբի դեբյուտային` «Seven Springs of Apink» մինի ալբոմում։


== Գրած երգեր ==


== Սկավառակագրություն ==


=== Apink BnN ===


=== Սոլո ===


== Ֆիլմագրություն ==


=== Հեռուստատեսություն ===


=== Ժամանցային շոուներ ===


== Երաժշտական թատրոն ==


== Ծանոթագրություններ ==


== Արտաքին հղումներ ==
Գրիվեն

Գրիվեն (ֆր.՝  Grivesnes), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 357 մարդ, բնակչության խտությունը` 19.04 մարդ/կմ²։ Բնակավայրը զբաղեցնում է 18.75 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 27 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 257 աշխատունակ (15-64 տարեկան)  բնակիչ, որոնցից ակտիվ էին 185-ը, իսկ ոչ ակտիվները` 72։ Ակտիվության ցուցանիշը կազմում է 72,0 %։ 185 աշխատունակ մարդկանցից աշխատել է 172 անձ (93 տղամարդ և 79 կին)։ Գործազուրկ են եղել 13 անձ (9 տղամարդ և 4 կին)։ 72 անաշխատունակներից 25-ը եղել են աշակերտներ կամ ուսանողներ, 28-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեկնություն

Մեկնություն, վերլուծական բացատրություն կամ մեկնաբանություն։ Սկզբնավորվել է Հին Հունաստանում, երբ փիլիսոփաները մեկնել են կրոնական առասպելները և դրանց մեջ տեսել խորին մտքեր։ Փիլոն Եբրայեցին և այլ հեղինակներ այլաբանորեն են բացատրել Հին կտակարանը, Սուրբ գրքի պարզ խոսքերը մեկնելիս որոնել ենթադրական գաղափարներ, կանխասություններ կամ գրքի բովանդակությունը համապատասխանեցրել ժամանակակից ըմբռնումներին ու հայացքներին։ Այսպիսով ստեղծվել է Մեկնությունը, և առաջացել մեկնողական գրականությունը։ Սահակ Պարթևն ու Եզնիկ Կողբացին թարգմանել են Սուրբ գրքի շատ Մեկնություններ։ Մեկնել են նաև գիտական գրքեր, գեղարվեստական ստեղծագործություններ (Դիոնիսիոս Թրակացի՝ «Քերականական արվեստ», Արիստոտել՝ «Կատեգորիաներ», Գրիգոր Նարեկացի՝ «Մատյան ողբերգության» և այլն)։ 
Հայ գիտնականները նույնպես գրել են Մեկնություններ (Եղիշե՝ «Արարածոց մեկնություն», Ստեփանոմ Սյունեցի՝ «Ավետարանի մեկնություն» և այլն)։ VII—VIII դարերից հետո հաճախ որևէ երկ մեկնելիս քաղվածաբար օգտագործել են եկեղեցու ավելի հեղինակավոր ներկայացուցիչների Մեկնությունները (Վարդան Արևելցի, Գևորգ Սկևռացի և այլն)։ Հայ գրականությունը հարուստ է թարգմանական և սեփական Մեկնություններով, որոնց մեջ մտնում են նաև լուծմունքների և հարց ու պատասխանի ձևով գրված բացատրությունները։
Սպիտակաայտ ջրածիծառ

Սպիտակաայտ ջրածիծառ (Chlidonias hybridus), ջրածիծառների ընտանիքին պատկանող թռչուն։ Գրանցված է Հայաստանի Հանրապետության Կարմիր գրքում։

Բնադրող-չվող թռչուն է, որի մարմնի երկարությունը 23-25 սմ է, թևերի բացվածքը՝ 74-78 սմ։ Հասունի կտուցը մուգ կարմիր է։ Բնադրման շրջանում թասակը սև է, այտերը՝ սպիտակ, կոկորդը, փորը, կողքերը՝ մուգ մոխրագույն, գոտկատեղը՝ մոխրագույն։ Հետբնադրման շրջանում գլուխը սպիտակ է, աչքերի հետնամասի սև շերտերը միաձուլվում են ծոծրակի հատվածում։ Երիտասարդի մեջքը մոխրագույն է, փետուրները՝ սև ու բաց դեղին երիզներով, կտուցը սև է։ Սպիտակաայտ ջրածիծառները թռչում են մեծ երամներ կազմած, ջրի մակերեսից ոչ բարձր։ Խիտ (հաճախ այլ ջրածիծառների հետ), խառը խմբեր կազմած կամ որորների հարևանությամբ (հատկապես օրվա շոգ ժամերին) հանգստանում են ափամերձ ծանծաղուտում։ Կարող են խիտ շարքերով թառել ափից ոչ հեռու՝ տանիքների էլեկտրալարերին՝ հայացքները դեպի ջուրը։ Կենսակերպն ուսումնասիրված է մասնակի։


== Տարածվածություն ==
Տարածված է Հարավային և Միջին Եվրոպայում, Ասիայում, Հյուսիսային Ամերիկայում, Կենտրոնական և Հարավային Ասիայում, Պոլինեզիայում։ Հայաստանում բնադրում է Արմավիրի, Արարատի, Շիրակի և Գեղարքունիքի մարզերում։


== Էկոլոգիա ==
Բնադրում է տափաստանային և կիսաանապատային շրջանների ջրային և մերձջրային բուսականությամբ կանգուն և թույլ հոսքով հարթավայրային ջրավազաններում։
Գաղութային տեսակ է։ Հայաստանում չվող է, հանդիպում է ապրիլ-մայիսից մինչև սեպտեմբեր-հոկտեմբեր ամիսներին։ Գաղութները տեղակայվում են բուսականությամբ ջրավազաններում, իսկ բները հաճախ տեղադրված են լողացող տերևների վրա։ Ձվադրումը` մայիսի վերջից մինչև հունիսի կեսերը։ Դնում են 2-3 ձու։ Զարգացումը տևում է 18-20 օր։


== Պահպանություն ==
Հայաստանում մասնատված արեալով բնադրող, սակավաթիվ տեսակ է, որն ընդգրկված է ԲՊՄՄ Կարմիր ցուցակում քիչ մտահոգող կարգավիճակով և գնահատվում է որպես խոցելի տեսակ։
Թվաքանակը փոքր է, բնադրավայրերում հանդիպում է առանձին զույգերով կամ ոչ մեծ գաղութներով, հաճախ` այլ ջրածիծառների հետ խառը գաղութներում։ Բնորոշ բիոտոպերում ամենուրեք հազվադեպ է կամ սակավաթիվ։
Վտանգման հիմնական գործոններից են տնտեսական գործունեության արդյունքում բնորոշ ապրելավայրերի ոչնչացումը, ենթադրվող բնադրավայրերի մոտ անասունների արածեցումը, որսագողությունը։
Տեսակը խիստ պահպանման կարիք ունի։
Բնադրավայրերի մի մասը գտնվում է «Սևան» ազգային պարկի տարածքում։


== Ծանոթագրություններ ==
Կարճկան

Կարճկան, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Յանոշ Կադար

Յանոշ Կադար (հունգ.՝ János Kádár, մինչև 1945 թ.` ազգանունը` Չերմանեկ, (Csermanek), մայիսի 26, 1912(1912-05-26)[…], Ռիեկա, Lands of the Crown of Saint Stephen, Ավստրո-Հունգարիա - հուլիսի 6, 1989(1989-07-06)[…], Բուդապեշտ, Հունգարական Ժողովրդական Հանրապետություն), հունգարացի կոմունիստական գործիչ, Հունգարիայի կոմունիստական կուսակցության (ՀԿԿ) գլխավոր քարտուղար (1956-1988)։


== Կենսագրություն ==
1941-1942 թվականներին ընտրվել է ՀԿԿ Պեշտի մարզկոմի անդամ, 1942 թվականին՝ ՀԿԿ ԿԿ-ի անդամ, 1943 թվականին՝ ՀԿԿ ԿԿ-ի քարտուղար։ 1944 թվականի ապրիլին ձերբակալվել է, նոյեմբերին՝ փախել բանտից։ 1945 թվականին, Հունգարիան՝ Նացիստական Գերմանիայի պարտությունից հետո ընտրվել Է ժամանակավոր ազգային ժողովի պատգամավոր, ՀԿԿ ԿԿ-ի քաղբյուրոյի անդամ, Բուդապեշտի քաղկոմի քարտուղար (1945-1948)։ 1946-1948 թվականներին եղել է ՀԿԿ ԿԿ-ի գլխավոր քարտուղարի տեղակալ, 1948-1950 թվականներին՝ Հունգարական աշխատավորական կուսակցության (ՀԱԿ) ԿԿ-ի գլխավոր քարտուղարի տեղակալ, միաժամանակ՝ ներքին գործերի նախարար։ 1956 թվականին ընտրվել Է ՀԱԿ ԿԿ-ի քարտուղար, ԿԿ-ի քաղբյուրոյի անդամ։ Ընդդեմ խորհրդային օկուպացիայի 1956 թվականի Հունգարական հեղափոխության ժամանակ, սեփական պնդմամբ՝ ճարահատյալ սատարել է խորհրդային ուժերին, որոնք որոշել էին ապստամբությունը ճնշել զենքի ուժով։ 1957 թվականի հունիսից եղել է Հունգարիայի սոցիալիստական բանվորական կուսակցության (ՀՍԲԿ) ԿԿ-ի առաջին քարտուղարը։ 1956-1958 թվականներին եղել Է Հունգարիայի հեղափոխական բանվորագյուղացիական կառավարության նախագահ, 1958-1961 թվականներին՝ պետական նախարար, 1961-1965 թվականներին՝ ՀԺՀ Նախարարների խորհրդի նախագահ։ 1965 թվականից՝ ՀԺՀ Նախագահության անդամ։


== Պարգևներ և նվաճումներ ==
Համահունգարական հայրենական ժողովրդական ճակատի խորհրդի անդամ է (1957)
ՀԺՀ սոցիալիստական աշխատանքի հերոս (1962)
Խորհրդային Միության հերոս (1964)


== Ծանոթագրություններ ==


== Գրականություն ==
Johanna Granville (A review of A Good Comrade by Roger Gough) American Historical Review vol. 112, no. 4, (2007)։ 1280.
Johanna Granville, The First Domino: International Decision Making During the Hungarian Crisis of 1956 (Le Premier Domino), Texas A & M University Press, 2004. ISBN 1-58544-298-4.
Johanna Granville, "Soviet Archival Documents on the Hungarian Revolution" ("Documents d'archives soviétiques sur la Hongrie") Cold War International History Project Bulletin, no. 5 (Woodrow Wilson Center for International Scholars, Washington, DC), Spring, 1995, 22-23 էջեր, 29-34.
Իգնատիոս

Անվան այլ կիրառումների համար տե՛ս՝ Հայ մանրանկարիչների ցանկԻգնատիոս (անհայտ - անհայտ), 16-րդ դարի քանդակազարդող հայ վարպետ, խաչքարեր պատրաստող։ Նրա գործերից պահպանվել է 1535 թվականի մի խաչքար Հայաստանում Գավառ քաղաքում, Դարի գլուխ գերեզմանատանը։ Օգտագործել է երկրաչափական բարդ զարդամոտիվներ, 8–թևանի աստղեր, ոճավորված տերևներ և ճյուղեր։ Երկրորդ խաչքարը, միայն Հովհաննես կազմող ստորագրությամբ, անթվակիր, գտնվում է Գավառի շրջանի Նորադուզ
գյուղի եկեղեցու պատի տակ։ Ըստ Ս. Բարխուդարյանի, Հովհաննեսը Իգնատիոսի աշակերտն է և առանձին ստորագրել է, երբ սկսել է ինքնուրույն աշխատել։
Գալբաքյան

Գալբաքյան, հայկական ազգանուն։


== Ազգանունը կրողներ ==
Լողոֆեթ Գալբաքյան (19-րդ դար-?), թարգմանիչ։


== Տես նաև ==
Գալբագյան


== Ծանոթագրություններ ==
Ակադեմիական թիավարությունն ամառային II օլիմպիական խաղերում. մենամարտիկներ

Ամառային II օլիմպիական խաղերում մենամարտիկների մրցումներն ակադեմիական թիավարությունում անցկացվել են օգոստոսի 25-ին և 26-ին։ Մասնակցել են չորս երկրներից 12 մարզիկներ։


== Մեդալակիրներ ==


== Մրցումներ ==


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Արտաքին հղումներ ==
Խաղերի պաշտոնական արձանագրություն Archived 2004-08-30 at the Wayback Machine. (անգլ.)
Մրցումների արդյունքներ Archived 2011-07-19 at the Wayback Machine. (լեհ.)
Իժեր

Իժեր (լատ.՝ Viperidae), սողունների դասի թեփուկավորների կարգի օձերի ենթակարգի ընտանիք։ Ընդգրկում է 3 ենթաընտանիքի շուրջ 36-38 ցեղի 259 տեսակ։ Հայաստանում տարածված է իժերի (Viperinae) ենթաընտանիքի 4 տեսակ՝  Հայկական տափաստանային իժ, Հայկական իժ (Հայկական լեռնատափաստանային վահանագլուխ իժ), Դարևսկու վահանագլուխ իժ և գյուրզա, որոնք տարբեր հետազոտողների կողմից դասվում են 2-3 ցեղերի։


== Արտաքին կառուցվածք ==
Ընդգրկում է մանր, միջին չափի և խոշոր տեսակներ (երկարությունը՝ 0, 35-3, 5 մ)։ Բնորոշվում են համեմատաբար հաստ մարմնով ու հիմնականում կարճ պոչով։ Գլուխը տարանջատված է մարմնից և ծածկված է մանր կատարավոր թեփուկներով կամ հարթ վահանիկներով (վահանագլուխ իժեր)։ Մաշկը ծածկված է կատարավոր կամ հարթ թեփուկներով։ Աչքերը լավ են զարգացած, բիբը օվալաձև է և ուժեղ լույսի պայմաններում ունի ուղղահայաց ճեղքի տեսք։ 


== Թունավորություն ==
Բոլոր իժեր թունավոր են։ Վերծնոտային ոսկրերը շատ կարճ են ու շարժուն, օժտված են երկար խողովակավոր թունամուղ ատամներով։ Ատամներ կան նաև թևանման ոսկրերի և ստորին ծնոտի վրա։ 


== Ներքին կառուցվածք ==
Զարգացած է իժերիի միայն աջ թոքը, ձախը մնացորդային է։ Որովայնային մակերեսը ծածկված է լայն վահանիկների 1 շարքով։ 


== Բազմացում և զարգացում ==
Կան ձվակենդանածին և ձվադիր տեսակներ։ Հայտնի է նաև 1 կուսածին տեսակ։ 


== Կենսակերպ ==
Բնակվում են տարբեր կենսավայրերում՝ ներառյալ կանգուն և հոսող ջրավազանների առափնյա տարածքները, անտառները, անապատներն ու լեռնային տարածքները։ Հայտնի են կիսաջրային, փորող և ծառերի վրա մագլցող տեսակներ։ 


== Տարածվածությունը Հայաստանում ==


== Ծանոթագրություններ ==
Պարգա

Պարգա (հուն․՝ Πάργα, արտասանությունը՝ [ˈpaɾɣa]), քաղաք Հունաստանի Հանրապետության հյուսիս-արևելքում՝ Էպիրուսի պերիֆերիայի հյուսիսային հատվածում։
Պարագա քաղաքային շրջանի կենտրոնը համարվում է Կանալլակի գյուղը, որտեղ էլ գտնվում է քաղաքապետի նստավայրը։ Պարգան առողջարանային քաղաք է, որը Հունաստանում հայտնի է իր բեմական գեղեցկությամբ։
Ամֆիթատրոնի ոճով կառուցված այս գեղեցիկ առողջարանային քաղաքը գտնվում է Պրևեզայի և Իգումենիցայի շրջանների միջև ընկած ափամերձ շրջանում՝ Միջերկրական ծովի ափին։ Այն գեղեցիկ, բարձր լեռների և բյուրեղյա մաքուր ծովի համադրումով քաղաք է։
Պարգան Հյուսիս-արևմտյան Հունաստանի առավել գեղատեսիլ և կոսմոպոլիտ քաղաքներից մեկն է, որին հաճախ նաև անվանում են «Էպիրուսի հարսնացու»։
Քաղաքը գտնվում է Պրևեզայի օդանավակայանից 65 կմ հեռավորության վրա։ Ամռան ամիսներին լաստանավներով միացվում է մոտակա Կերկիրա, Պաքսի և Անդիպաքսի կղզիների հետ՝ զբոսաշրջային նպատակներով։


== Պատմություն ==
Պարգան որպես քաղաք հայտնի է դարձել 13-րդ դարի սկզբին։ Այն կառուցվել է Պեզովոլո լեռան գագաթին։ Պարգայի բնակիչները ալբանացիների հարձակումներից խուսափելու նպատակով այն տեղափոխել է ներկայիս վայր։
Նորմանդացիներին օգնելու նպատակով մոտակա Կորֆու (հայտնի է նաև, որպես Կերկիրա) կղզում կառուցվել է ռազմական նպատակներով օգտագործվող բերդ։
11-րդ դարում Կոստանդնուպոլսի անկումից հետո Բյուզանդիան ևս դադարեց գոյություն ունենալ և ամբողջ Հունաստանը և հունական Էպիրուսը անցան Օսմանյան կայսրությանը։ 1798-1799 թվականներին քաղաքը հայտնվել է Ռուսական կայսրության հովանու ներքո։ Դրան հաջորդում է այն, որ ռուսական զորքերը ջախջախում են թուրք կայազորայիններին։
19-րդ դարերում Պարգան եղել է Էպիրուսի պատմական շրջանի միակ ազատ քրիստոնեական քաղաքը և դա է պատճառը, որ վերջինիս բնակչությունը բազմիցս հալածվել է հարակից Իսլամադավան ալբանացիների և թուրքերի կողմից։
1819 թվականին քաղաքը անցել է Մեծ Բրիտանիային։ Դրանից երկու տարի հետո ամբողջ Հունաստանում բռնկվում է ազգային-ազատագրական պայքար և 1832 թվականին Լոնդոնի համագումարից հետո այն միավորվում է նորաստեղծ Հունաստանի թագավորության մեջ։
Քաղաքում է ծնվել Օսմանյան կայսրության մեծ վեզիր Պարգալի Իբրահիմ փաշան։


== Բնակչություն ==
Ըստ 2011 թվականի մարդահամարի տվյալների՝ քաղաքի բնակչությունը կազմում է 2,415 մարդ։ Հիմնական բնակիչները հույներն են, սակայն կան նաև մեծ քանակությամբ իսլամադավան ալբանացիներ։
Պաշտոնական լեզուն հունարենն է, իսկ կրոնը՝ հույն ուղղափառ եկեղեցին։


== Պատկերասրահ ==
Պարգա

		
		


== Ծանոթագրություններ ==
Մելինի

Մելինի (հուն․՝ Μελίνη), գյուղ Կիպրոսի Հանրապետության Լարնակայի շրջանում։ Տեղակայված է 4 կմ դեպի արևմուտք Օրա գյուղից։


== Բնակչություն ==
Ըստ 2011 թվականի տվյալների համա բնակչությունը կազմել է 59։


== Ժողովրդագրություն ==


== Ծանոթագրություններ ==
Երկուսը նոր տանը

«Երկուսը նոր տանը» (ռուս.՝ «Двое в новом доме»), խորհրդային մելոդրամա, որը նկարահանել է ռեժիսոր Թոֆիկ Շահվերդիևը «Լենֆիլմ» կինոստուդիայում 1978 թվականին։


== Սյուժեն ==
Ռադիոգործարանի բանվոր և հեռակա ուսանող Սերգեյը և «Ինտուրիստի»  էքսկուրսավար Նելյան համեմատաբար վերջերս են ամուսնացել, բայց արդեն լուրջ ընտանեկան ճգնաժամ են ապրում։ Կյանքի առաջին դժվարությունները սպառնում են կործանել նրանց ամուսնությունը։ Երիտասարդ ամուսինները պետք է համատեղեն իրենց ուսումը աշխատանքի, իրենց  փոքրիկ դստեր հետ ապրեն մասնավոր բնակարանում, հաղթահարեն նյութական դժվարությունները։ Առօրյան սկսել է նյարդայնացնել Նելյային, բայց էլ ավելի է նյարդայնացնում նրա ամուսինը։ Սերգեյը լավ մարդ է, որը սիրում է կնոջն ու դստերը, բայց կինը նրան համարում է անճարակ, շատ մեղմ և հետևաբար չի կարող պաշտպանել իրեն։ Այլ է Վալկովը՝ այն բաժնի պետը, որտեղ աշխատում է Նելյան։ Նա Սերգեյի լրիվ հակապատկերն է, գործարար, հաջողակ, իրական մարդ և հուսալիության չափանիշ։
Իմանալով կնոջ սիրավեպի մասին և տառապելով դրանից՝ Սերգեյը, սակայն, չի դադարում սիրել նրան և քնքշորեն հոգ տանել նրա մասին։ Նելյան մի կողմից լի է իր կյանքը դեպի լավը փոխելու վճռականությամբ, մյուս կողմից՝ վախ է զգում գալիք դավաճանության համար։ Ի վերջո, կյանքը կարծես թե կարգավորվում է։ Նելյան վերադառնում է ամուսնու մոտ, երիտասարդ ընտանիքը ստանում է երկար սպասված բնակարանը։


== Դերերում ==
Մարիա Սոլոմինա – Նելյա, Նելլի Վիկտորովնա Կոնոնովա, «Ինտուրիստի» էքսկուրսավար
Ալեքսանդր Աբդուլով – Սերգեյ, Սերգեյ Միխայլովիչ Կոնոնով, ռադիոգործարանի բանվոր, հեռակա ուսանող
Կիրոչկա Ռոմանովա – Մարիշկա Կոնոնովա, Նելլիի և Սերգեյի դուստրը
Էմանուիլ Վիտորգան – Վլադիմիր Վասիլևիչ Վոլկով, «Ինտուրիստի» բաժնի պետ
Էռնստ Ռոմանով – դոցենտ Եվգենի Ալեքսեևիչ, Սերգեյի դասախոսը
Անատոլի Գորին – մատուցող Ֆելիքս
Տատյանա Լեյբել – Յանա


== Նկարահանման խումբ ==
Սցենարի հեղինակ՝ Անատոլի Գրեբնև
Բեմադրող ռեժիսոր՝ Թոֆիկ Շահվերդիև
Գլխավոր օպերատոր՝ Նիկոլայ Պոկոպցև
Կոմպոզիտոր՝ Իսահակ Շվարց


== Ծանոթագրություններ ==


== Արտաքին հղումներ ==
««Двое в новом доме»»։ Արխիվացված է օրիգինալից 2012-07-09-ին։ Վերցված է 2012-01-26  (ռուս.) Ленфильм. Аннотированный каталог фильмов киностудии «Ленфильм» 1918—2003
«Двое в новом доме»(չաշխատող հղում)(ռուս.) Онлайн энциклопедия Кирилла и Мефодия
«Двое в новом доме» на сайте «Энциклопедия отечественного кино»
Բերեզան (այլ կիրառումներ)

Բերեզան, կարող է վերաբերել՝

Բերեզան - գյուղ, Ուկրաինայի Նիկոլաևի մարզի Օչակովի շրջանում
Բերեզան - քաղաք, Ուկրաինայի Կիևի մարզի Բերեզանի քաղաքային խորհրդում
Բերեզան - քաղաքատիպ ավան, Ուկրաինայի Օդեսայի մարզի Բելյավկայի շրջանում
Բերեզան - կղզի Սև ծովում, Օչակով քաղաքից 8 և Ռիբակովկա ավանից 4 կմ հեռավորության վրա
Տռի

Տռի, գավառ Մեծ Հայքի Ուտիք նահանգի կազմում։


== Տես նաև ==
Ուտիք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Ատակամա (այլ կիրառումներ)

Ատակամա անվանումը կարող է վերաբերվել.

Ատակամա (անապատ) - անապատ Չիլիում
Ատակամա (տարածաշրջան) - տարածաշրջան Չիլիում
Ատակամա (աղալիճ) կամ Սալեր դե Ատակամա - աղալիճ Ատակամա անապատում
Atakama - ռուսական Նու մետալ երաժշտական խումբ
Կոնստանտինովկա (գյուղ, Բաշտանկայի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ուկրաիներեն՝ Костянтинівка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1782 թվականին։
2001 թվականի տվյալներով Կոնստանտինովկա գյուղում բնակվում էր 362 մարդ։ Բնակավայրը զբաղեցնում է 0,49 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պարոն Լազարեսկուի մահը

Պարոն Լազարեսկուի մահը (ռումիներեն՝ Moartea domnului Lăzărescu), 2005 թվականին ռումին կինոռեժիսոր Քրիստի Պույուի նկարահանած տրագիկոմիկական ֆիլմը, որը համարվում է «ռումինական նոր ալիքի» առաջին և առավել հեղինակավոր կինոստեղծագործությունը։


== Դիպաշար ==
Կինոնկարը պատմում է բուխարեստցի մի ծեր մարդու մասին, ում շտապ բուժօգնության մեքենայով մի հիվանդանոցից մյուսն են տանում, և ամեն տեղ բժիշկները հրաժարվում են բուժել նրան, ուղարկում են իրենցից հեռու։ Վերջապես հիվանդանոցներից մեկում վիրաբույժը խոստանում է վիրահատել, պայմանով, որ ծերունին ստորագրի ռիսկերի մասին զգուշացնող փաստաթուղթը, բայց վերջինս այնքան է հյուծված ու տանջահար, որ չի կարողանում ստորագրել, և այս մի բժիշկն էլ է հրաժարվում բուժօգնություն ցույց տալ։ Ֆիլմի վերջին կադրերում երևում է, որ ծեր հիվանդին, ի վերջո, նախապատրաստում են արտաքո կարգի վիրահատության, սակայն այդպես էլ անորոշ է մնում՝ օգուտ կտա՝ այդ վիրահատությունը, թե՝ ոչ։ Ըստ կինոռեժիսորի մտահղացման՝ «Պարոն Լազարեսկուի մահը» պետք է լինի Բուխարեստի արվարձաններում ապրող մարդկանց կյանքի ու մահվան մասին պատմող, վեց կինոնկարից բաղկացած ֆիլմաշարի առաջին կինոերկը։ 


== Արձագանքներ ==
Ֆիլմն արժանացել է կինոքննադատների դրվատական արձագանքներին, բազում հողինակավոր մրցանակների։ 2017 թվականին The New York Times-ի կազմած «21-րդ դարի լավագույն ֆիլմերի» ցանկում զբաղեցրել է 5-րդ տեղը, 2006 թվականին դարձել է ռումինական կինոյից միակ ներկայացվածը «Օսկարի» համար ծավալված պայքարում, Կաննի կինոփառատոնում արժանացել «Առանձնահատուկ հայացք» մրցանակի... Ընդհանուր առմամբ ֆիլմը շահել է 24 մրցանակ և, բացի այդ, 19 անգամ էլ մրցանակների է առաջադրվել զանազան անվանակարգերում։
Կինոնկարում, որի մեծ մասը նկարահանվել է վառ արտահայտված կեղծ-վավերագրական ոճով, դերակատարումներով հանդես են եկել Իոն Ֆիսկուտեանուն, Լումինիտա Գեորգիուն, Դորու Անան, Մոնիկա Բառլադեանուն, Միմի Բրանեսկուն, Դրագոշ Բուկուրը, Ադրիան Տիցիենին, Դանա Դոգարուն, Դորիան Բոգուտան, Կլարա Վոդան և ուրիշ դերասանններ։


== Պարգևներ և առաջադրումներ ==
2005 — Կաննի կինոփառատոնի «Առանձնահատուկ հայացք» (Prix Un certain regard) մրցանակ
2005 — Չիկագոյի կինոփառատոնի ժյուրիի հատուկ մրցանակ
2005 — Բրատիսլավայի կինոփառատոնի երեք մրցանակ (ուսանողական, էկումենիկ և գլխավոր ժյուրիների)
2005 — Կոպենհագենի կինոփառատոնի ժյուրիի հատուկ մրցանակ, ինչպես նաև մրցանակ «Լավագույն դերասան» (Իոն Ֆիսկուտեանու) անվանակարգում
2005 — քննադատների մրցանակ՝ նորվեգական կինոփառատոնում
2005 — Ռեյկյավիկի կինոփառատոնի մրցանակ «Լավագույն ֆիլմ» անվանակարգում
2005 — Տալլինի կինոփառատոնի ժյուրիի հատուկ մրցանակ, ինչպես նաև «Դոն Կիխոտ» մրցանակ
2005 — Տրանսիլվանյան կինոփառատոնի վեց մրցանակ («Լավագույն ռումինական ֆիլմ», «Լավագույն ռեժիսուրա» (Քրիստի Պույու), «Լավագույն դերասան» (Իոն Ֆիսկուտեանու), «Լավագույն դերասանուհի» (Լումինիտա Գեորգիու), «Հանդիսատեսի համակրանք» անվանակարգերում և կինոմամումլի միջազգային ֆեդերացիայի FIPRESCI մրցանակ)
2005 — առաջադրում Եվրոպական կինոակադեմիայի մրցանակների համար երկու անվանակարգում՝ «Լավագույն ռեժիսոր» (Քրիստի Պույու) և «Լավագույն սցենար» (Քրիստի Պույու և Ռեզվան Ռեդուլեսկու)
2006 — առաջադրում «Անկախ ոգի» մրցանակի համար՝ «Լավագույն արտասահմանյան ֆիլմ» անվանակարգում
2007 — առաջադրում Լոնդոնի կինոքննադատների խմբակի մրցանակի համար՝ «Լավագույն արտասահմանյան ֆիլմ» անվանակարգում


== Ծանոթագրություններ ==
Աստերոիդների ցանկ (281001-281100)

Աստերոիդների ցանկ (280901-281000)  • Աստերոիդների ցանկ  • Աստերոիդների ցանկ (281101-281200)
 Աստերոիդների ցանկ (280901-281000)  • Աստերոիդների ցանկ  • Աստերոիդների ցանկ (281101-281200)
Re-Logic

Re-Logic, մասնավոր ընկերություն, որը զբաղվում է խաղերի մշակմամբ և հրապարակմամբ։ Հիմնադրվել է 2011 թվականին, 2023 թվականի տվյալներով ընկերությունն ուներ 11 աշխատակից։ «Re-logic» թողարկել է այնպիսի խաղեր, ինչպիսք են՝ Terraria, Pixel Piracy և Pixel Privateers։ 


== Պատմություն ==
Սկզբնական շրջանում Re-Logic-ում աշխատել է միայն հիմնադիր Էնդրյու Սպինկսը, որը մշակել է Terraria խաղը, և Ֆինն Բրայսը, որը զբաղվել է խաղի գրաֆիկական դիզայնով։ Ավելի ուշ Բրայսը լքում է ընկերությունը, կետրոնանալով Starbound սեփական նախագծի վրա։ 
2013 թվականից ընկերությունն աշխատել է Terraria խաղի բաց աշխարհի վրա։ Էնդրյու Սպինկսը, օրիգինալ խաղի մշակողը, նշել է, որ մշակողները ակտիվորեն պատրաստվում են Terraria otherworld-ի թողարկմանը։ Խաղի մշակման ընթացքին օգնել է «Engine Software» ստուդիան։ Պլանավորվել էր ամբողջական սքիվելի փոխարեն թողարկել, որոշակի հավելումներ հինական նախագծին։ 
Terraria: Otherworld խաղը մշակվել էր անհատական համակարգիչների և Mac-ի համար, սակայն Re-Logic-ը սկսեց մշակել խաղի տարբերակը նաև Xbox One և PS4 խաղային համակարգերի համար։ 2017 թվականին թողարկվեց տակտիկական RPG՝ Pixel Privateers-ը։ Սակայն Terraria: Otherworld խաղի թողարկումը հետաձգվեց, քանի որ սուդիան դադարեցրել էր համագործակցել «Engine Software»-ի հետ, դրա փոխարեն սկսել էր աշխատել «Pipeworks Studios»-ի հետ։ 
2018 թվականին ընկերությունը հայտարարեց, որ Terraria: Otherworld խաղի մշակումը դադարեցվել է։  Գործընթացը ձգձգվում էր, սակայն նախագիծը կյանքի կոչել մշակողներին այդպես էլ չհաջողվեց։ Գնահատելով աշխատանքի ծավալը, որը անհրաժեշտ կլինի կատարել խաղի թողարկման համար, ստուդիան հրաժարվեց նախագծից։ Ընկերության կողմից հայտարարվեց, որ նա այլևս չի դիմի աութսորինգի և կզբաղվի հիմնական Terraria նախագծի զարգացմամբ։ 2019 թվականի մայիսի 14-ին, ընկերության նախագահ Ուիթնի Սպինկսը հայտարարեց, որ ընկերության խաղերը երբեք չեն լինի էքսկլյուզիվ Epic Games Store-ի համար։ 
2021 թվականի հունվարին Google ընկերությունը առանց բացատրության արգելափակեց Էնդրյու Սպինկսի հաշիվը։ Նա զրկվեց Google Play, Google Drive, YouTube և Gmail հասանելիությունից, որոնցից օգտվում էր արդեն երկար տարիներ։ Սրան ի պատասխան Re-Logic-ը չեղարկեց Terraria խաղը Stadia-ի համար։ Սակայն ավելի ուշ՝ փետրվարի, խնդիրները կարգավորվեցին և Google ապաարգելափակեց հաշիվները, իսկ խաղը թողարկվեց պատֆորմի համար։ 


== Ծանոթագրություններ ==


== Արտաքին հղումներ ==
Պաշտոնական կայք
Re-Logic Sellersburg, Indiana
Re-Logic Metacritic կայքում
Բորան

Բորան, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լոզովոե (գյուղ, Չեռնևցիի շրջան)

Անվան այլ կիրառումների համար տե՛ս՝ ԼոզովոեԼոզովոե (ուկրաիներեն՝ Лозове), գյուղ Ուկրաինայի Վիննիցայի մարզի Չեռնևցիի շրջանում։
2001 թվականի տվյալներով Լոզովոե գյուղում բնակվում էր 681 մարդ։ Բնակավայրը զբաղեցնում է 2252 կմ² տարածք։ Բնակչության խտությունը կազմում էր 302,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիգեն Չալթիկյան

Վիգեն Հովհաննեսի Չալթիկյան (օգոստոսի 5, 1942(1942-08-05), Երևան, Հայկական ԽՍՀ, ԽՍՀՄ), ֆիզիկոս-տեսաբան։ Ֆիզմաթ գիտությունների դոկտոր (1996)։
Ֆիզքիմիկոս, ՀԽՍՀ գիտությունների վաստակավոր գործիչ Հովհաննես Չալթիկյանի որդին է, ֆիզքիմիկոս Ռուբեն Չալթիկյանի եղբայրը։


== Կենսագրություն ==
1964 թվականին ավարտել է Երևանի պետական համալսարանը։ 1964-1968 թվականներին աշխատել է ԵՊՀ-ում, 1968 թվականից՝ ՀՀ ԳԱԱ ֆիզիկական հետազոտությունների ինստիտուտում, 1972 թվականից՝ ավագ գիտաշխատող։


== Գործունեություն ==
Աշխատանքները վերաբերում են ոչ գծային օպտիկային, քվանտային օպտիկային, լազերային ֆիզիկային։


== Ծանոթագրություններ ==
Կուբանսկի (Բելորեչենսկի շրջան)

Կուբանսկի (ռուս.՝ Кубанский), խուտոր Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։
Բնակչությունը վերջին գրանցված տվյալներով կազմում էր 1800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալոպավլովսկի գյուղական խորհուրդ (ախտիրսկի շրջան)

Մալոպավլովսկի գյուղական խորհուրդ  (ուկրաիներեն՝ Малопавлівська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Մալոպավլովսկի գյուղական խորհրդում բնակվում էր 1983 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դյումորտյերիտ

Դյումորտյերիտ, կապույտ գունաքար է, որը բնության մեջ հանդիպում է հազվադեպ և շատ քիչ քանակով։ Անունը ստացել է ֆրանսիացի Է․ Դյումոտյեի (19-րդ դար) պատվին։ Դյումորտյերիտ հայտնաբերվել է մի շարք երկրներում՝ ԱՄՆ-ում , Բրազիլիայում, Ֆրանսիայում, Հնդկաստանում, ինչպես նաև Ռուսաստանում, (Ուրալում, Կիշտիմի շրջան), Ուզբեկստանում (Տաշքենդի մոտ) և Տաջիկստանում (Պամիրում)։ Դյումորտյերիտի տարատեսակներից յուրահատուկ է բրազիլականը, որը թափանցիկ է և, ի տարբերություն անթափանց` սովորականի, ավելի կարծր է։


== Նկարագրություն ==
Միներալը կարող է հանդես գալ ձվաձև գոյացությունների տեսքով, գույնը կապույտ է, երբեմն` մանուշակագույն։ Մանրադիտակով երևում է, որ գունաքարի գնդիկներն ունեն ճաճանչաճառագայթային կազմություն։ Այս քարի հետ հանդիպում են նաև անդալուիզաքար սիլիմանիտ, ֆոսֆորաքար և այլն։ Կապտաերկնագույն գնդերն ապարին զարդարուն տեսք են տալիս։


== Դյումորտյերիտը Հայաստանում ==
Հայաստանում Դյումորտյերիտը հանդիպում է Լալվարի արևելյան լեռնաճյուղերում, կարծր ապառաժային ապարներում, որոնք ունեն ձգված, շեշտակի իջնող, վեց մետր հզորությամբ քարե պատի տեսք։ Կան տվյալներ, որ  Դյումորտյերիտ հանդիպում է նաև Երևանի մերձակայքում՝ համեմատաբար երիտասարդ նստվածքային ապարներում։


== Կիրառություն ==
Կապտաերկնագույն գնդերից կարելի է պատրաստել սկահակներ, զարդատուփեր, ինչպես նաև մատանիներ, կրծքազարդերի ագույցներ և այլն։ Հմուտ ձեռքերում այն շահեկան նյութ է, և նրա մշակման ժամանակ հնարավոր են անսպասելի լուծումներ։


== Տե՛ս նաև ==
Միներալներ
Հանքանյութ
Սոդալիտ
Սկապոլիթ


== Ծանոթագրություններ ==
Մարյանովսկոե

Մարյանովսկոե (ուկրաիներեն՝ Марянівське), ավան Ուկրաինայի Վիննիցայի մարզի Կռիժոպոլի շրջանում։
2001 թվականի տվյալներով Մարյանովսկոե ավանում բնակվում էր 35 մարդ։ Բնակավայրը զբաղեցնում է 0,29 կմ² տարածք։ Բնակչության խտությունը կազմում էր 120,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Քոչհիսարի գավառակ

Քոչհիսար, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Դևեքսե գյուղաքաղաքն էր։
Համապատասխանում էր հին Կապադովկիայի Դիանա և ուշ ժամանակների Նիկտեի տավառների տարածքին։


== Բնակչություն ==
1910 թվականին ուներ 45704 բնակիչ, որից 22650 հայ, 19890 թուրքեր, 2800 քրդեր և 364 չերքեզներ։


== Վարչական բաժանում ==
1910 թվականին ուներ 4 գյուղախումբ՝ 175 գյուղերով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կորադո Կորոլևիչ

Կորադո Կորոլևիչ (խորվ.՝ Korado Korlević, սեպտեմբերի 19, 1958(1958-09-19), Պորեչ, Իստրիա, Խորվաթիա), խորվաթ աստղագետ, գիսաստղերի և աստերոիդների հայտնաբերող, աշխատել է Վիշնյանի աստղադիտարանում։ 1995 թվականից 2001 թվականները հայտնաբերել է 1286 աստերոիդ, որոնցից 131-ը հայտնաբերել է համատեղ այլ խորվաթ աստղագետների հետ։ Կորոլևիչը հայտնաբերել է նաև երկու կարճ պարբերությամբ գիսաստղեր 183P/Կորոլևիչ-Յուրիչ և 203P/Կորոլևիչ։


== Կենսագրություն ==
Կորոլևիչը ակտիվորեն սկսել է զբաղվել աստղագիտությամբ Պուլայի քոլեջում ուսանելու տարիներին, որտեղ սկսել է մասնակցել տեղական սիրողական աստղագիտական միությունների գործողություններում։ 1981 թվականին Կորոլևիչը ստացել է բակալավրի աստիճան։ 1980-ական թվականների վերջում նա դարձավ հարավսլավական աստղագիտության դպրոցի հիմնադիրներից մեկը, ավելի ուշ այն հայտնի դարձավ որպես Վիշնյանի աստղագիտական դպրոց։

Այս դպրոցի շրջանակներում Կորադո Կորոլևիչը ստացավ աստերոիդների և ասուպների դիտարկման փորձ։ Ավելի ուշ նա մասնակցել է Միջազգային ասուպների կազմակերպության հիմնադրմանը, որը զբաղվում է ասուպային հոսքերի դիտարկումներով։ Կորոլևիչը մասնակցել է Առաջին միջազգային Տունգուսկյան արշավախմբին։ Այս արշավից հետո նա սկսեց Վիշնյանի գլխավոր աստղադիտակի փոխման աշխատանքները, որը լրջորեն վնասվել էր Բոսնիական պատերազմի ընթացքում։ Մասնավորապես, աստղադիտակը ուղարկվել էր Սարաևո, պաշարման ժամանակ քաղաքի պաշտպաններին օգնելու համար։ Մի քանի տարվա աշխատանքների արդյունքում Կորոլևիչին և մի խումբ այլ աշխատակիցներին հաջողվեց տեղադրել նոր աստղադիտակ և 1995 թվականին նրանով սկսվեցին կատարել պարբերական դիտարկումներ։
Կորոլևիչի թիմը կառուցեց ևս մի աստղադիտարան, Տիկան քաղաքից 3 կմ հեռավորության վրա, որտեղ և շարունակվեցին մերձերկրյա մարմինների դիտարկումները։ Այստեղ է կառուցվել աշխարհում ամենամեծ Շուման-անտենան, որը նախատեսվում է օգտագործել ասուպների իոնոսֆերայի վրա ունեցած մեծ ազդեցության ապացուցելու համար։
Կորադո Կորոլևիչը եղել է նաև «Երկնային լուսատուները» (խորվ.՝ Nebeske krijesnice) աստղագիտական ամսագրի խմբագիրը և հրապարակել է բազմաթիվ հաճախակի հիշատակվող աստղագիտական հոդվածներ, հատկապես փոքր մոլորակների բնագավառում։ Բացի իր գիտական գործունեությունից, նա նաև դասավանդում է աստղագիտություն։


== Անդամություն կազմակերպություններում ==
Կորադո Կորոլևիչը հանդիսանում է հետևյալ կազմակերպությունների անդամ՝

Միջազգային ասուպների կազմակերպություն
Մոլորակային միություն
Սփեյսգարդ հիմնադրամ
Խաղաղօվկիանոսյան աստղագիտական միություն
Տաղանդների եվրոպական խորհուրդ (ECHA)
Ազգային աշխարհագրական կազմակերպություն
Խորվաթիայի էնտոմոլոգների միություն
Լայոնս միջազգային ակումբ


== Պարգևներ ==
Պորեչ քաղաքի «Սան Մաուրո» մրցանակ — «կրթության բնագավառում նվաճումների համար»։
Նրա պատվին է անվանվել (10201) Կորադո աստերոիդը։
Էդգար Ուիլսոնի մրցանակ 1999 թվականին — «գիսաստղի հայտնաբերման համար»։
Էդգար Ուիլսոնի մրցանակ 2000 թվականին — «գիսաստղի հայտնաբերման համար»։
Իվան Ֆիլիպովիչի մրցանակ 2002 թվականին — Խորվաթիայի Կրթության նախարարության կողմից։


== Ծանոթագրություններ ==


== Արտաքին հղումներ ==
Նովոտրոիցկի (Ռոդիոնովո-Նեսվետայսկի շրջան)

Անվան այլ կիրառումների համար տե՛ս՝ Նովոտրոիցկի (այլ կիրառումներ)Նովոտրոիցկի (ռուս.՝ Новотроицкий), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բոլդիրևսկի գյուղական համայնքի կազմի մեջ։
Վերին Կիր Յոլ

Վերին Կիր Յոլ (ռուս.՝ Верхняя Кыр-Ёль), գետ Ռուսաստանում, հոսում Արխանգելսկի մարզում։ Գետաբերանը տեղակայված է Չիմ գետի աջ ափին՝ 38 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000046781
Հիդրոլոգիական ուսումնասիրությունների կոդը - 103004678
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բելոկատայսկի շրջան

Բելոկատայսկի շրջան (ռուս.՝ Белокатайский муниципальный район, բաշկիրերեն՝ Балаҡатай районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Նովոբելոկատայ։


== Աշխարհագրություն ==
Շրջանի տարածքի մակերեսը կազմում է 3037 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21277 մարդ։ Բնակչության խտությունը կազմում էր 7,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մեղեդի

Անվան այլ կիրառումների համար տե՛ս՝ Մեղեդի (այլ կիրառումներ)Մեղեդի (հունարեն՝ μελῳδία — երգ, երգեցողություն), բարձր կազմակերպված մեկձայնանի ինտոնացիոն-ռիթմական կառուցվածք, որ օժտված է կերպարային- արտահայտչական բովանդակությամբ և երաժշտության կարևորագույն սկզբնատարրն է։ Ընդգրկում է երաժշտական լեզվի գրեթե բոլոր արտահայտչամիջոցները՝ չաղի հիման վրա կազմակերպվող հնչյունային բարձրությունների և մետրի հիման վրա ընթացող հարաբերությունների հետ՝ նաև որոշակի ուժգնություն, տեմբր, կատարման կերպ, ներդաշնակ կառուցվածք և այլն։ Մեղեդիի շարժումը լինում է վերընթաց, վարընթաց, միևնույն բարձրության պահպանումով, ավելի հաճախ՝ ալիքաձև։ Բոլոր շարժումների դեպքում առավել բնորոշ է աստիճանական ընթացքը, որը սովորաբար ընդմիջվում է այս կամ այն լայնքի թռիչքներով։ Մեղեդային գծի շարժման վերելքների և անկումների մեջ արտացոլվում է հուզականության սաստկացումը և մարումը, լարումը և պարպումը, որի շնորհիվ էլ մեղեդին դրսևորվում է որպես երաժշտության հուզական-կերպարային բովանդակության կրող, մասնակցում նրա ձևակառուցման պրոցեսին։ Բազմաձայն երաժշտության մեջ պարզորոշ առանձնանում է ընդհանուր շարժումից և ընկալվում որպես որոշակի երաժշտական միտք, որի առավել վառ (քան ընդհանուր շարժումը) արտահայտչականությունը պայմանավորված է անհատականացված երաժշտական նյութի շարժման յուրահատուկ տրամաբանությամբ։ Ոչ մեղեդային շարժման հետ համեմատած, Մեղեդին՝ (անկախ երաժշտության ոճից և ժանրից) առավել հագեցված լինելով կոմպոզիցիոն հնարներով, տվյալ ընդհանուր շարժման խտացված, ընդհանրացված ձևն է։ Սակայն մեղեդիական և ոչ մեղեդիական շարժումների միջև գոյություն չունի խիստ անջրպետ։ Վոկալ երաժշտության մեջ մեղեդին բնորոշվում է երգայնությամբ, ցայտուն ներդաշնակ կերտվածքով ու ճկունությամբ և, այդ առումով, մոտիկ է մարդկային խոսքի ելևէջային բնույթին։ Գործիքային երաժշտության մեջ մեղեդին զերծ է երգչական ձայնի հնարավորությունների որոշ՝ բնական սահմանափակումներից, նրանում, վոկալ երաժշտությանը հատուկ հնարների հետ մեկտեղ, օգտագործվում են նաև այս կամ այն նվագարանի տեխ․նիկական հնարավորությունները (այստեղից՝ ստորաբաժանումը վոկալ և գործիքային Մեղեդիների)։ Մեղեդիի բնույթը, ձևը, տեսակը, ինչպես նաև կառուցվածքային առանձնահատկություններն ու ծավալը շատ կողմերով պայմանավորված են նաև ստեղծագործության ժանրային պատկանելությամբ, երաժշտության ազգային երանգով ու ոճով։ Միաժամանակ, գոյություն չունի այնպիսի «օրինակելի» մեղեդի, որը հավասարապես բավարարեր տարբեր դարաշրջանների երաժշտական ուղղություններին բնորոշ մտածելակերպի պահանջները։ Ուստի մեղեդին, որպես բովանդակային կատեգորիա, հարաբերական է և նրա գնահատականը պահանջում է յուրաքանչյուր կոնկրետ դեպքում պատմական մոտեցում։ Միաձայն երաժշտության մեջ մեղեդին մարմնավորում է ավարտված ամբողջական երաժշտական կերպար։ Այս առումով բնորոշ են տարբեր ժողովուրդների ժողովրդական երգերի մեղեդիները։ Հայ ժող․ և ժողովրդապրոֆեսիոնալ երաժշտության տարբեր ճյուղերը (գյուղական, քաղաքային, գուսանական, աշուղական, հոգևոր և այլն) հարուստ են հնագույն դարերից մեզ հասած ու հղկված վոկալ և գործիքային մեղեդիների բազմազան տեսակի նմուշներով (տես նաև Մոնոդիա), որոնցում մեղեդիակերտման վարպետությունը հասցված է բարձրագույն մակարդակի։